**PASIENIO KONTROLĖS PUNKTŲ PATALPŲ VALYMO IR JŲ TERITORIJŲ PRIEŽIŪROS PASLAUGŲ TEIKIMO SUTARTIS**

2019 m. spalio 22 d. Nr. 4-69

Vilnius

**Pasienio kontrolės punktų direkcija prie Susisiekimo ministerijos,** juridinio asmens kodas 300147455, kurios registruota buveinė yra Gedimino pr. 26, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Mindaugo Zobielos, veikiančio pagal Pasienio kontrolės punktų direkcijos prie Susisiekimo ministerijos nuostatus, (toliau – Užsakovas) ir

**UAB „VAKARAI“,** juridinio asmens kodas 140135341, kurios registruota buveinė yra Liepojos g. 224, Klaipėda, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Rimo Lenkausko, veikiančio pagal UAB „VAKARAI“ įstatus, (toliau – Teikėjas), toliau kartu šioje pasienio kontrolės punktų patalpų valymo ir jų teritorijų priežiūros paslaugų teikimo sutartyje vadinami Šalimis, o kiekvienas atskirai – Šalimi,

sudarė šią pasienio kontrolės punktų patalpų valymo ir jų teritorijų priežiūros paslaugų teikimo sutartį, toliau vadinamą Sutartimi, ir susitarė dėl toliau išvardytų sąlygų.

**I. SUTARTIES DALYKAS**

1. Sutarties dalykas yra pasienio kontrolės punktų patalpų valymo ir jų teritorijų priežiūros paslaugų teikimas Medininkų, Lavoriškių ir Šalčininkų pasienio kontrolės punktuose (toliau – PKP) (toliau – Paslaugos).

2. Šia Sutartimi Teikėjas įsipareigoja užtikrinti PKP švaros ir tvarkos palaikymą, jų patalpų ir teritorijų priežiūrą, santechnikos ir elektros įrenginių smulkų remontą bei priežiūrą, pagal atskirus Užsakovo užsakymus – PKP remonto, šildymo sistemų, vandentiekio, kanalizacijos priežiūros ir avarijų bei gedimų likvidavimo darbus Teikėjo pasiūlymuose pateiktais ir Sutartyje fiksuotais įkainiais, o už atskirai Šalių sulygtą atlygį teikti ir kitas, Sutartyje nenurodytas Paslaugas bei darbus, susijusius su PKP priežiūra bei remontu. Esant skubiam reikalui medžiagas ir detales, reikalingas santechnikos, elektros įrenginių priežiūrai ar remontui bei kitiems su PKP priežiūra susijusiems darbams, teikia Teikėjas, prieš tai raštiškai suderinęs su Užsakovu. Už šias medžiagas ir detales apmokama pagal pateiktas pirkimo sąskaitas- faktūras.

3. Paslaugų aprašymas, jų teikimas ir įkainiai nurodyti Sutarties 1–4 prieduose, kurie yra neatsiejama Sutarties dalis.

**II. SUTARTIES GALIOJIMAS, VYKDYMO PRADŽIA, TRUKMĖ IR TERMINAI**

4. Sutartis įsigalioja Sutarties įvykdymo užtikrinimo garantijos, nurodytos Sutarties 12 punkte, pateikimo dieną, bet ne vėliau kaip 2019 m. lapkričio 1 d. (du tūkstančiai devynioliktųjų metų lapkričio mėnesio pirmą dieną) ir galioja iki 2021 m. liepos 31 d. (du tūkstančiai dvidešimt pirmųjų metų liepos mėnesio trisdešimt pirmos dienos) įskaitytinai arba kol bus išnaudota bendra su 21 proc. PVM 401566,33 Eur (keturių šimtų vieno tūkstančio penkių šimtų šešiasdešimt šešių eurų, 33 centų) suma, arba kol visiškai įvykdomi Šalių pradėti, bet nepabaigti įsipareigojimai, arba Sutartis nutraukiama įstatyme ar Sutartyje nustatytais atvejais.

**III. PASLAUGŲ KAINA IR MOKĖJIMO SĄLYGOS**

5. Paslaugų kaina:

|  |  |
| --- | --- |
| Paslaugų kaina be PVM | **331873,00 Eur** (trys šimtai trisdešimt vienas tūkstantis aštuoni šimtai septyniasdešimt trys eurai, 00 centų) |
| 21 proc. PVM | **69693,33 Eur** (šešiasdešimt devyni tūkstančiai šeši šimtai devyniasdešimt trys eurai, 33 centai) |
| Bendra Paslaugų kaina | **401566,33 Eur** (keturi šimtai vienas tūkstantis penki šimtai šešiasdešimt šeši eurai 33 centai) |

6. Sutartyje numatytų Paslaugų įkainiai, nurodyti Sutarties 2–4 prieduose, yra fiksuoti ir negali būti keičiami visą Sutarties galiojimo laikotarpį. Į Paslaugų kainą įskaičiuota Paslaugų teikimo kaina, visi Teikėjo mokami mokesčiai, transporto ir kitos išlaidos, susijusios su Paslaugų teikimu, arba išlaidos tretiesiems asmenims. Laikoma, kad tokios Šalių išlaidos yra įvertintos ir įskaičiuotos į bendrą Sutarties kainą ir dėl šių priežasčių Teikėjui nebus papildomai mokama.

7. Vykdant Sutartį sąskaitos faktūros turi būti teikiamos naudojantis tik informacinės sistemos „E. sąskaita“ priemonėmis (https://www.esaskaita.eu/web/esaskaita), kitus Sutarčiai vykdyti reikiamus dokumentus Teikėjas pristato Užsakovui adresu Gedimino pr. 26, Vilnius.

8. Iš Teikėjo gautas sąskaitas faktūras už faktiškai konkrečiam PKP per mėnesį suteiktas Paslaugas Užsakovas apmoka bankiniu pavedimu į Teikėjo Sutartyje nurodytą atsiskaitomąją sąskaitą per 30 (trisdešimt) kalendorinių dienų po sąskaitų faktūrų gavimo. Kartu su sąskaitomis faktūromis Teikėjas privalo pateikti suteiktų Paslaugų perdavimo–priėmimo aktus.

9. Paslaugų perdavimas ir priėmimas kiekvienam konkrečiam PKP atliekamas kas mėnesį ir įforminamas paslaugų perdavimo–priėmimo aktais, kurie pasirašomi Teikėjo ir Užsakovo įgaliotų atstovų (Sutarties 5 priedas).

10. Teikėjas iki kito mėnesio 5 (penktos) kalendorinės dienos pateikia Užsakovui visų per praėjusį mėnesį kiekvienam konkrečiam PKP pagal Sutartį suteiktų Paslaugų perdavimo–priėmimo aktus ir sąskaitas faktūras už suteiktas Paslaugas (aktuose turi būti nurodomos nuolatinės teikiamos Paslaugos bei atskirai – papildomai užsakyti darbai ir/ar paslaugos).

11. Sutartyje numatyta Paslaugų kaina per visą Sutarties galiojimo laikotarpį nekeičiama, išskyrus atvejus, kai teisės aktais yra pakeičiamas Sutartyje nurodytoms Paslaugoms taikomas pridėtinės vertės mokestis. Kainos koregavimo būdai numatomi vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“.

**IV. ŠALIŲ ĮSIPAREIGOJIMAI IR TEISĖS**

12. Sutarties įvykdymas privalo būti užtikrintas pateikiant banko ar kredito unijos, ar draudimo bendrovės garantija arba laidavimo raštu (toliau – Sutarties įvykdymo garantija), kuriame nurodyta suma turi būti ne mažesnė kaip 5 procentai visos Sutarties kainos su PVM. Sutarties įvykdymo garantija turi būti pateikiama ne vėliau kaip per 5 (penkias) darbo dienas po Sutarties pasirašymo dienos ir turi galioti per visą Sutarties galiojimo laikotarpį. Sutarties įvykdymo garantija, Teikėjui paprašius, grąžinama pasibaigus jos galiojimo laikui. Jei Užsakovas pasinaudoja Sutarties įvykdymo garantija, Teikėjas, siekdamas ir toliau vykdyti Sutarties įsipareigojimus, privalo per 5 darbo dienas nuo pranešimo apie tai, kad Užsakovas pasinaudojo Sutarties įvykdymo garantija išsiuntimo dienos pateikti naują Sutarties įvykdymo garantiją šiame punkte nurodytai sumai.

13. *Teikėjas įsipareigoja:*

13.1. teikti Paslaugas Užsakovui pagal Sutartį bei Užsakovo pateiktus papildomus užsakymus už Sutartyje nurodytą Paslaugų kainą, savo rizika ir sąskaita kuo rūpestingiau ir efektyviau, įskaitant (bet neapsiribojant) Paslaugų teikimą pagal geriausius visuotinai pripažįstamus profesinius standartus ir praktiką, panaudodamas visus reikiamus įgūdžius, žinias, vadovautis veiklai taikomais standartais ir reikalavimais;

13.2. Paslaugas teikti pagal Užsakovo darbuotojo, atsakingo už konkretų PKP, nurodymus;

13.3. nustačius netinkamą Paslaugų teikimo faktą arba gavus Užsakovo pretenziją dėl netinkamai teikiamų Paslaugų, nedelsiant atlikti Paslaugų kokybės patikrinimą;

13.4. patalpų valymo Paslaugas teikti Teikėjo priemonėmis (medžiagomis, preparatais ir t. t.), įrankiais, įrenginiais, technika;

13.5. užtikrinti, kad patalpų valymo medžiagos ir preparatai yra registruoti Lietuvos Respublikoje, turi autorizacijos liudijimus, saugos duomenų lapus, biocido autorizacijos arba registracijos liudijimus bei naudojimo instrukcijas;

13.6. Paslaugas teikti nekeliant dulkių, triukšmo, kenksmingų ir pavojingų veiksnių žmonių sveikatai, nepažeidžiant valomų paviršių ir įrangos, kad PKP patalpos ir jose esantys įrenginiai, baldai ir daiktai būtų švarūs;

13.7. užtikrinti, kad Teikėjo darbuotojai, teikdami paslaugas, laikysis Lietuvos Respublikos teisės aktų ir nustatytų pasienio kontrolės punktų režimo reikalavimų;

13.8. užtikrinti, kad Teikėjo darbuotojai darbo metu darbo vietoje bus blaivūs, neapsvaigę nuo narkotinių, toksinių ar psichotropinių medžiagų. Pakartotinis šio reikalavimo pažeidimas bus laikomas esminiu sutarties pažeidimu;

13.9. teikdamas Paslaugas Užsakovo teritorijoje, naudojantis Teikėjo ar Užsakovo įrenginiais, užtikrinti savo darbuotojų saugą darbe, priešgaisrinės saugos taisyklių, aplinkosaugos ir higienos norminių aktų reikalavimų laikymąsi;

13.10. užtikrinti, kad Teikėjo darbuotojai darbo metu dėvėtų švarius ir tvarkingus darbo drabužius su įmonės (firmos) logotipais (skiriamaisiais ženklais);

13.11. užtikrinti, kad Teikėjo darbuotojai užtikrins PKP teritorijoje ir patalpose esančių materialinių vertybių saugumą ir informacijos konfidencialumą. Bet kokia su Sutarties vykdymu susijusi Teikėjo ir jo darbuotojų gauta informacija laikoma konfidencialia informacija. Teikėjas privalo atlyginti Užsakovui Paslaugų Teikėjo darbuotojų padarytą žalą;

13.12. užtikrinti, kad Teikėjo darbuotojai turėtų pakankamai priemonių ir įrangos, reikalingos Paslaugų atlikimui;

13.13. užtikrinti, kad Paslaugas teiks tik leidimus dirbti pasienyje turintys asmenys. Teikėjas privalo užtikrinti nurodytą Paslaugoms teikti reikalingą darbuotojų skaičių;

13.14. taupiai naudoti Užsakovo elektros energijos ir vandens išteklius;

13.15. atlyginti Užsakovo ir/ar trečiųjų asmenų patirtą materialinę žalą, jeigu žalos atsiradimą lėmė Teikėjo darbuotojų kaltė teikiant Sutartyje numatytas Paslaugas;

13.16. užtikrinti, kad teikiant Paslaugas Teikėjo darbuotojai atliktų tik su pareigomis susijusius darbus;

13.17. esant būtinybei ar Užsakovui papildomai užsakius, savo sąskaita ir rizika pristatyti į nurodytą PKP visas Sutarčiai įvykdyti reikalingas ir Paslaugoms suteikti būtinas medžiagas, techniką ir/ar įrenginius;

13.18. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui suteikti Paslaugas nustatytais terminais;

13.19. Paslaugas teikti kasdien nuo 8.00 val. iki 17.00 val. (detaliau nurodyta Sutarties 2–4 prieduose). Paslaugų teikimo laiką keisti tik iš anksto suderinus su Užsakovu;

13.20. Sutarčiai įgyvendinti skirti atsakingą(-us) asmenį(-is) bei atsakingus specialistus;

13.21. Sutarties teikimo metu keičiantis Teikėjo darbuotojams, ne vėliau kaip prieš 3 (tris) darbo dienas pateikti Užsakovui naujų darbuotojų, kurie dirbs pasienyje, sąrašą;

13.22. bendradarbiauti su Užsakovu visą Sutarties galiojimo laikotarpį;

13.23. nedelsdamas, bet ne vėliau kaip per 3 (tris) darbo dienas, informuoti Užsakovą raštu (nekeičiant Sutarties) apie savo Sutartyje nurodytų rekvizitų ir atstovų ar atsakingų asmenų bei jų kontaktinių duomenų pakeitimus;

13.24. tinkamai vykdyti kitus įsipareigojimus, numatytus Sutartyje, Konkurso sąlygose ir galiojančiuose Lietuvos Respublikos teisės aktuose.

14. *Teikėjas turi teisę:*

14.1. gauti Sutartyje nustatytą Paslaugų užmokestį už tinkamai suteiktas Paslaugas;

14.2. į kitas teises, numatytas Sutartyje ir Lietuvos Respublikoje galiojančiuose teisės aktuose.

15. *Užsakovas įsipareigoja:*

15.1. Sutartyje nustatyta tvarka mokėti Sutartimi nustatytą kainą už tinkamai suteiktas Paslaugas;

15.2. Užtikrinti Teikėjui galimybę laisvai ir saugiai patekti į Paslaugų teikimo vietą per visą Sutarties galiojimo laiką;

15.3. Teikėjui paprašius, pateikti jam esamų įrenginių techninę dokumentaciją;

15.4. nedelsiant informuoti Teikėją (faksu, telefonu arba el. laišku) apie grėsmę bei materialinę žalą, patirtą dėl Teikėjo darbuotojų kaltės;

15.5. nemokamai suteikti Teikėjui galimybę (Paslaugų teikimo tikslais) naudotis elektros energija, šiltu ir šaltu vandeniu bei užtikrinti laisvą ir patogų privažiavimą prie Paslaugų teikimo vietos;

15.6. neatlygintinai suteikti Teikėjui patalpas inventoriui ir valymo priemonėms laikyti;

15.7. ekstremaliais atvejais suteikti Teikėjui galimybę naudotis fiksuoto ryšio telefonu;

15.8. sutartinių įsipareigojimų vykdymo priežiūrai vykdyti paskirti atsakingus asmenis;

15.9. nedelsdamas, bet ne vėliau kaip per 3 (tris) darbo dienas, informuoti Teikėją raštu (nekeičiant Sutarties) apie Sutartyje nurodytų rekvizitų, įgaliotų asmenų pasikeitimą.

16. *Užsakovas turi teisę:*

16.1. nemokėti Sutartyje nustatytos kainos, jei Paslaugos nebuvo suteiktos arba buvo suteiktos netinkamai;

16.2. keisti (mažinti/didinti) perkamų Paslaugų apimtis konkrečiuose PKP;

16.3. paslaugos „Pagalbinio darbininko paslaugos“ teikimą Užsakovas turi teisę nustatyti alternatyviai, atsiskaitymų pagrindu pasirinkdama kasdien dirbančių pagalbinių darbininkų skaičių arba pagalbinio darbininko valandinį įkainį;

16.4. paslaugos „Patalpų valymas Teikėjo priemonėmis“ (valomi plotai kasdien visą mėnesį) teikimą Užsakovas turi teisę nustatyti alternatyviai, atsiskaitymų pagrindu pasirinkdama kasdien dirbančių valytojų skaičių arba valomo ploto kv. metro įkainį;

16.5. į kitas teises, numatytas Sutartyje ir Lietuvos Respublikoje galiojančiuose teisės aktuose.

**V. ŠALIŲ ATSAKOMYBĖ**

17. Teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.

18. Teikėjas už savo sutartinių įsipareigojimų nevykdymą ar netinkamą jų vykdymą atsako Lietuvos Respublikos įstatymų ir kitų teisės aktų nustatyta tvarka.

19. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

20. Teikėjas, nesuteikęs Paslaugų dėl savo kaltės iki nurodyto termino, Užsakovui raštiškai pareikalavus, moka 0,02 procentų dydžio delspinigius nuo neatliktų darbų vertės už kiekvieną uždelstą dieną.

21. Nutraukus Sutartį dėl Teikėjo kaltės, Teikėjas turi sumokėti Užsakovui 5 (penkių) procentų Sutarties visos sutarties kainos dydžio baudą (Sutarties įvykdymo garantija). Baudos sumokėjimas nesiejamas su visišku Užsakovo nuostolių atlyginimu ir neatleidžia Teikėjo nuo pareigos juos visiškai atlyginti.

22. Jei Užsakovas nustato, kad Teikėjas netinkamai (įskaitant ir nekokybiškai ar ne visa apimtimi teikiamas paslaugas) teikia Sutarties 1-4 prieduose nurodytas paslaugas, Užsakovas turi nedelsiant informuoti Teikėją raštu (faksu, elektroniniu paštu ir pan.). Vykdytojas turi pašalinti pranešime nurodytus trūkumus ne vėliau kaip per 24 (dvidešimt keturias) val. nuo pranešimo gavimo momento, įskaitant poilsio ir švenčių dienas.

23. Teikdamas paslaugas, Teikėjas materialiai atsako už nuostolius Užsakovui, kai jis nevykdė ar netinkamai vykdė Sutartimi prisiimtų įsipareigojimų ir/ar nuostoliai atsirado dėl jo darbuotojų kaltės. Tikslus nuostolių dydis, atsižvelgiant į prarasto ar sužaloto turto rinkos vertę, ir jų atlyginimo tvarka nustatoma dvišaliu aktu, kurį pasirašo Užsakovo atstovas ir Teikėjo atstovas. Jei Teikėjas su draudimo bendrove yra sudaręs civilinės atsakomybės sutartį, nuostolių dydis ir jų atlyginimo tvarka nustatoma trišaliu aktu, kurį pasirašo Užsakovo atstovas, Teikėjo atstovas ir draudimo bendrovės atstovas.

24. Užsakovas, dėl savo kaltės uždelsęs mokėjimo terminus, Teikėjui raštiškai pareikalavus, moka 0,02 procentų dydžio delspinigius nuo neapmokėtos sumos už kiekvieną uždelstą dieną.

25. Sutarties nutraukimas neatleidžia Šalių nuo delspinigių, priskaičiuotų iki Sutarties nutraukimo, mokėjimo.

VI. NENUGALIMOS JĖGOS APLINKYBĖS (*FORCE MAJEURE*)

26. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu įrodo, kad tai įvyko dėl nenugalimos jėgos aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

27. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

28. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento tinkamai ir laiku pranešus apie nenugalimos jėgos aplinkybes. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

VII. ŠALIŲ PAREIŠKIMAI IR GARANTIJOS

29. Kiekviena iš Šalių pareiškia ir garantuoja kitai Šaliai, kad:

29.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

29.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Sutarčiai vykdyti;

29.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, kitų privalomų teisės aktų, įsipareigojimų ir susitarimų;

29.4. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

VIII. KONFIDENCIALUMO ĮSIPAREIGOJIMAI

30. Šalys sutinka laikyti Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.

IX. SUTARTIES GALIOJIMAS, PAKEITIMAI, PAŽEIDIMAI, NUTRAUKIMAS

31. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei Šalių atsiskaitymais pagal Sutartį, taip pat visos kitos Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

32. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatyme nustatyti principai.

33. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

34. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

35. Vienai Sutarties Šaliai pažeidus Sutartį, nukentėjusioji Šalis turi teisę:

35.1. reikalauti kitos Šalies vykdyti sutartinius įsipareigojimus;

35.2. reikalauti atlyginti nuostolius;

35.3. reikalauti sumokėti Sutartyje nustatytus delspinigius;

35.4. nutraukti Sutartį;

35.5. taikyti kitus Lietuvos Respublikos teisės aktų nustatytus teisių gynimo būdus.

36. Sutartis gali būti nutraukta:

36.1. rašytiniu Šalių susitarimu;

36.2. vienašališkai Užsakovo iniciatyva, raštu įspėjus Teikėją ne vėliau kaip prieš 90 (devyniasdešimt) kalendorinių dienų;

36.3. vienašališkai Teikėjo iniciatyva, raštu įspėjus Užsakovą ne vėliau kaip prieš 90 (devyniasdešimt) kalendorinių dienų;

36.4. kitais Civilinio kodekso nustatytais atvejais.

37. Užsakovas, nesikreipdamas į teismą, gali vienašališkai nutraukti Sutartį, raštu įspėjęs Teikėją prieš 30 (trisdešimt) kalendorinių dienų, jeigu:

37.1. Teikėjui iškeliama restruktūrizavimo arba bankroto byla, Teikėjas likviduojamas, sustabdo savo ūkinę veiklą arba, kai įstatymuose ar kituose teisės aktuose nustatyta tvarka susidaro analogiška situacija;

37.2. esant esminiam Sutarties pažeidimui, kaip tai nustatyta Civiliniame kodekse.

38. Nutraukus Sutartį dėl Teikėjo kaltės, Teikėjas turi sumokėti Užsakovui pasiūlymo vieno mėnesio kainos dydžio baudą per 10 (dešimt) darbo dienų nuo Sutarties nutraukimo. Baudos sumokėjimas nesiejamas su visišku Užsakovo patirtų nuostolių atlyginimu ir neatleidžia Teikėjo nuo pareigos juos visiškai atlyginti.

39. Teikėjas, nesikreipdamas į teismą, gali vienašališkai nutraukti pirkimų sutartį, raštu įspėjęs Užsakovą apie Sutarties nutraukimą ne vėliau kaip prieš 30 (trisdešimt) kalendorinių dienų, jeigu Užsakovas ne dėl Teikėjo kaltės arba nenugalimos jėgos aplinkybių vėluoja atlikti mokėjimą daugiau kaip 30 (trisdešimt) kalendorinių dienų ar padaro kitą esminį Sutarties pažeidimą, kaip tai numatyta Civiliniame kodekse.

X. GINČŲ SPRENDIMO TVARKA

40. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos teisės aktai. Sutartis sudaryta ir turi būti aiškinama pagal Lietuvos Respublikos teisę.

41. Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisės aktų nustatyta tvarka.

42. Per 30 (trisdešimt) kalendorinių dienų nuo derybų pradžios nepavykus išspręsti ginčo derybų būdu, ginčas gali būti sprendžiamas Lietuvos Respublikos civilinio proceso kodekse nustatyta tvarka Lietuvos Respublikos teismuose.

XI. BAIGIAMOSIOS NUOSTATOS

43. Nė viena Šalis neturi teisės perleisti visų arba dalies teisių ir pareigų pagal Sutartį jokiai trečiajai šaliai be išankstinio raštiško kitos Šalies sutikimo.

44. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

45. Sutartis yra Sutarties Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies tinkamus įgaliojimus turinčių asmenų parašais.

46. Sutarties sudaryti 2 (du) vienodą juridinę galią turintys egzemplioriai, po vieną kiekvienai Šaliai.

47. Konkrečiame PKP administruojančias funkcijas vykdantys asmenys Užsakovo įgalioti pasirašyti suteiktų Paslaugų perdavimo–priėmimo aktus (jiems nesant suteiktų Paslaugų perdavimo–priėmimo aktus pasirašo kitas Užsakovo Teikėjui raštiškai nurodytas atsakingas asmuo):

47.1. Medininkų PKP – Pasienio kontrolės punktų administravimo skyriaus vyriausiasis specialistas

47.2. Lavoriškių PKP – Pasienio kontrolės punktų administravimo skyriaus vyriausiasis specialistas **;**

47.3. Šalčininkų PKP – Pasienio kontrolės punktų administravimo skyriaus vyriausiasis specialistas .

48. Teikėjo už Sutarties įgyvendinimą paskirtas atsakingas asmuo – (pareigos, vardas, pavardė, tel., el. paštas).

49. Sutarties priedai, kurie yra neatsiejama Sutarties dalis:

49.1. Paslaugų aprašymas ir teikimo tvarka;

49.2. Paslaugų ir prekių įkainiai Medininkų PKP;

49.3. Paslaugų ir prekių įkainiai Lavoriškių PKP;

49.4. Paslaugų ir prekių įkainiai Šalčininkų PKP;

49.5. „Atliktų darbų akto forma“.

|  |  |
| --- | --- |
| **TEIKĖJAS**  UAB „VAKARAI“  Liepojos g. 224, LT-92330 Klaipėda  Įmonės kodas 140135341  PVM mok. kodas LT401353410  A. s. LT037044060000499788  AB SEB bankas  Banko kodas 70440  Tel. / faks. (8 674) 16427 / (8 46) 412047  El. paštas vakarai20@gmail.com  Direktorius  Rimas Lenkauskas | **UŽSAKOVAS**  Pasienio kontrolės punktų direkcija prie  Susisiekimo ministerijos  Gedimino g. 26, LT-01104 Vilnius  Juridinio asmens kodas 300147455  A. s. LT10 7300 0100 9230 2166  AB „Swedbank“  Banko kodas 73000  Tel. / faks.: (8 5) 262 0061 / (8 5) 262 0081  El. paštas pkpd@pkpd.lt  Direktorius  Mindaugas Zobiela |

### Pasienio kontrolės punktų patalpų valymo

### ir jų teritorijų priežiūros paslaugų teikimo

### sutarties Nr. 4-69, pasirašytos

### 2019 m. spalio 22 d.,

### 1 priedas

**PASLAUGŲ APRAŠYMAS IR TEIKIMO TVARKA.**

**1. REIKALAVIMAI PATALPŲ VALYMUI**

1.1. Grindų dangų plovimas ir valymas drėgnu būdu kasdien (grindų dangų valymui naudoti konkrečioms dangoms pritaikytas specialias valymo priemones, skirtas konkretiems paviršiams saugiai ir efektyviai valyti). Patalpų valymo medžiagos ir preparatai turi būti registruoti Lietuvos Respublikoje, turėti autorizacijos liudijimus, saugos duomenų lapus, biocido autorizacijos arba registracijos liudijimus bei naudojimo instrukcijas.

1.2. Kiliminės grindų dangos, minkštų baldų ir sunkiai prieinamų vietų valymas atliekamas siurbiant dulkių siurbliais.

1.3. Dulkių valymas nuo patalpose esančių palangių, lentynų, baldų, kompiuterių, klaviatūrų, monitorių, telefonų ir kito inventoriaus bei biuro technikos (su specialiomis antistatinėmis priemonėmis), atliekamas kasdien. Inventoriaus paviršiai valomi naudojant šluostes ir tam pritaikytus valymo tirpalus.

1.4. Sanitarinių mazgų (grindų ir sienų plytelių, medinių, plastikinių ar gipso kartono pertvarų, veidrodžių, santechninių prietaisų) valymas ir dezinfekavimas kasdien.

1.5. Higienos reikmenų papildymas tualetuose ir prausyklose.

1.6. Peleninių valymas drėgnu būdu.

1.7. Šiukšliadėžių, dokumentų naikiklių valymas, maišelių keitimas, šiukšlių surinkimas ir išnešimas kasdien.

1.8. Stiklinių pertvarų, durų valymas nuo pirštų antspaudų vieną kartą per savaitę.

1.9. Langų ir durų stiklų bei rėmų, stiklinių pertvarų valymas specialiomis priemonėmis keturis kartus per metus.

1.10. Grindjuosčių, sienų, parankių, radiatorių, paveikslų, įrėmintų nuotraukų valymas drėgnu būdu.

1.11. Dulkių nuo horizontalių žaliuzių valymas (atliekamas valant langus).

1.12. Šviestuvų valymas ir jų plafonų plovimas.

1.13. PVC dangos vaškavimas.

1.14. Teikėjas patalpų valymo paslaugas teikia savo įranga ir priemonėmis. Patalpų valymo paslaugos ir patalpų valymui naudojamos valymo priemonės turi tenkinti minimalius aplinkos apsaugos kriterijus, nustatytus Lietuvos Respublikos aplinkos apsaugos ministro 2017 m. rugpjūčio 22 d. įsakymu Nr. D1-672 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ patvirtintų Aplinkos apsaugos kriterijų 25, 27, 31 skyrių reikalavimus.

1.15. Užsakovui pareikalavus, Teikėjas turi pateikti galiojančius sanitarinių priemonių sertifikatus ar atitikties deklaracijas.

1.16. Teikėjas patalpų valymo paslaugas turi atlikti nurodytu periodiškumu:

| Eil. Nr. | Objektas | Periodiškumas |
| --- | --- | --- |
| 1. | Grindys | Kasdien |
| 2. | Grindjuostės | Kartą per mėnesį |
| 3. | Sienos, porankiai, voratinklių nurinkimas | Kartą per mėnesį |
| 4. | Durys, stiklai duryse | Kartą per savaitę |
| 5. | Durų rankenos, laiptų turėklai | Kartą per savaitę |
| 6. | Palangės | Kasdien |
| 7. | Radiatoriai, ventiliacinės grotelės | Kartą per mėnesį |
| 8. | Kieti baldai | Kasdien |
| 9. | Minkšti baldai | Kartą per mėnesį |
| 10. | Biuro technika, įranga, ir telefonai | Kasdien |
| 11. | Paveikslai ir įrėmintos nuotraukos | Kartą per savaitę |
| 12. | Stendai, magnetinės lentos | Kasdien |
| 13. | Šiukšliadėžės, popieriaus smulkintuvai, peleninės | Kasdien |
| 14. | Praustuvai ir plautuvės | Kasdien |
| 15. | Unitazai / pisuarai | Du kartus per dieną |
| 16. | Ventiliatoriai, stalo šviestuvai | Kasdien |
| 17. | Varstomi ir nevarstomi langai | Keturis kartus per metus |
| 18. | Kiliminė danga | Kasdien |
| 19. | Veidrodžiai ir stikliniai paviršiai | Kasdien |
| 20. | Horizontalios žaliuzės | Du kartus per metus |
| 21. | Sieniniai ir kabantys šviestuvai vestibiuliuose, laiptinėse, konferencijų salėse ir prausyklose | Du kartus per metus |
| 22. | Sienų glazūruotos plytelės | Kartą per savaitę |

**2. REIKALAVIMAI PKP PRIEŽIŪRAI UŽTIKRINTI**

2.1. PKP priežiūrai reikalingus darbus organizuoja PKP administratorius.

2.1.1. Pagalbinių darbininkų atliekamų darbų aprašymas:

2.1.2. šaligatvių, asfaltbetonio dangos, kelio 1 m atstumu nuo bordiūrų, praėjimų ir pravažiavimų po stoginėmis šlavimas rankiniu būdu ir/arba naudojant Užsakovo techniką bei vandens nutekėjimo latakų valymas, eismo juostų valymas naudojant Užsakovo techniką;

2.1.3. šiukšlių PKP teritorijoje surinkimas, rūšiavimas ir jų išnešimas į konteinerius;

2.1.4. ploto aplink šiukšlių konteinerius valymas;

2.1.5. nukritusių lapų PKP teritorijoje sugrėbimas rankiniu būdu arba naudojant Užsakovo techniką;

2.1.6. kietos dangos cheminis plovimas, naudojant Užsakovo aukšto spaudimo įrenginį naftos produktams valyti (Teikėjo cheminėmis medžiagomis, suderintomis su Užsakovu);

2.1.7. sniego, ledo nuo asfaltbetonio dangos, šaligatvių, praėjimų, priverstinio stabdymo įrenginių, apsisukimo vartų zonoje, svėrimo svarstyklių ir pravažiavimų po stoginėmis valymas rankiniu būdu ir/arba Užsakovo sniego valymo mašina arba jos kita turima technika, sniego, ledo valymas nuo eismo juostų Užsakovo sniego valymo mašina;

2.1.8. asfaltbetonio dangos, šaligatvių, praėjimų ir pravažiavimų po stoginėmis barstymas sniegą – ledą tirpdančiu mišiniu (pateiktu Teikėjo);

2.1.9. žolės vejose, gazonuose ir 1 m už PKP teritorijos tvoros pjovimas, naudojant Teikėjo arba Užsakovo techniką;

2.1.10. šaligatvių, trinkelių dangoje esamos žolės šalinimas rankiniu būdu ir/arba naudojant Užsakovo aukšto spaudimo įrenginį (Teikėjo cheminėmis medžiagomis, suderintomis su Užsakovu) arba kitą Užsakovo turimą techniką;

2.1.11. želdinių priežiūra: gėlių sodinimas bei vejų atnaujinimas (tiekia Užsakovas), gėlynų laistymas ir piktžolių juose ravėjimas bei tręšimas (Teikėjo trąšomis suderinus su Užsakovu), krūmų ir medžių genėjimas ir miško retinimas kertant pomiškį;

2.1.12. kelio ženklų, informacinių stendų, priešgaisrinių skydų ir sferinių veidrodžių tvarkymas: valymas, plovimas, tvirtinimas, reguliavimas, dažymas (Užsakovo dažai ir tvirtinimo medžiagos);

2.1.13. pastatų fasadų, stoginių, jų karnizų ir skardinių stogų plovimas nenaudojant/naudojant kopėčias, pastolius ar kėlimo įrenginius (bokštelius/kopėčias) rankiniu būdu arba naudojant Užsakovo aukšto spaudimo įrenginį bei Teikėjo chemines medžiagas, suderinus su Užsakovu;

2.1.14. smulkūs santechnikos darbai (klozetų, kriauklių ir kitų santechninių mazgų periodinis tikrinimas ir klozetų, kriauklių armatūros bei vandens žarnelių keitimas Užsakovo medžiagomis. Esant skubiam reikalui medžiagas teikia paslaugos Teikėjas, prieš tai raštiškai suderinęs su PKP administratorium. Už šias medžiagas apmokama pagal pateiktas pirkimo sąskaitas faktūras);

2.1.15. smulkūs elektriko darbai (šviesos lempų ir starterių šviestuvuose, elektros šildytuvų periodinis patikrinimas, šviesos ir starterių šviestuvuose, šviesos lempų bei elektros šildytuvų keitimas Užsakovo medžiagomis. Esant skubiam reikalui medžiagas teikia Teikėjas, prieš tai raštiškai suderinęs su konkretaus PKP administratorium. Už šias medžiagas apmokama pagal pateiktas sąskaitas faktūras);

2.1.16. smulkūs staliaus darbai (baldų, durų, langų uždarymo mechanizmų ir tarpinių periodinis patikrinimas bei spynų ir kitų uždarymo mechanizmų tvarkymas ar keitimas, smulkus baldų tvarkymas ar remontas Užsakovo medžiagomis);

2.1.17. kiti PKP priežiūros darbai (paviršių dažymas–klijavimas Užsakovo medžiagomis ir t. t.), kuriuos nurodo atlikti konkretaus PKP administratorius pagalbinių darbininkų darbo metu;

2.1.18. PKP teritorijų ir patalpų dangų (asfalto, trinkelių, plytelių ir kt.) smulkus remontas Užsakovo arba Teikėjo medžiagomis;

2.1.19. pagalbinio darbininko darbams atlikti Teikėjas aprūpina darbuotoją įrankiais, instrumentais ir instrumentams reikalingomis medžiagomis (grąžtai, šlifavimo diskai ir kt.);

2.1.20. PKP priklausančių šalikelių priežiūra;

2.1.21. pagalbinio darbininko darbo laikas esant būtinybei tam tikromis dienomis gali būti derinamas pagal oro sąlygas (pvz. gausiai sninga) ir kitas nestandartines situacijas.

2.2. Elektrikų atliekamų darbų aprašymas:

2.2.1. paslaugas teikti gali tik darbuotojas, turintis energetikos darbuotojo kvalifikacinį atestatą, suteikiantį teisę dirbti su žema įtampa (iki 1000 V kintamosios ir iki 1500 V nuolatinės srovės) ir eksploatuoti elektros įrenginius;

2.2.2. esant būtinumui, suderinus su konkretaus PKP administratoriumi, tikrinti PKP elektros ūkio būklę;

2.2.3. elektros rozečių, pajungimo kabelių ir kištukų keitimas (medžiagas teikia Užsakovas). Esant skubiam reikalui medžiagas teikia Teikėjas, prieš tai raštiškai suderinęs su konkretaus PKP administratoriumi. Už šias medžiagas apmokama pagal pateiktas pirkimo sąskaitas faktūras);

2.2.4. elektrinių vandens šildytuvų (boilerių) kaitinimo elementų ir termostatų keitimas bei remontas;

2.2.5. elektrinių radiatorių termostatų būklės patikrinimas, keitimas;

2.2.6. elektros kabelių kontaktų patikrinimas ir valymas;

2.2.7. automatinių jungiklių keitimas (medžiagas teikia Užsakovas. Esant skubiam reikalui medžiagas teikia Teikėjas, prieš tai raštiškai suderinęs su PKP administratoriumi. Už šias medžiagas apmokama pagal pateiktas pirkimo sąskaitas faktūras);

2.2.8. keisti PKP teritorijoje lauko apšvietimo šviestuvuose lempas (teikia Užsakovas);

2.2.9. nustatyti PKP vidaus elektros tinkluose gedimus ir šalinti juos įprastais ir avariniais atvejais elektriko kvalifikacijos (kompetencijos) ribose (medžiagas teikia Užsakovas. Esant skubiam reikalui medžiagas teikia paslaugos Teikėjas, prieš tai raštiškai suderinęs su PKP administratoriumi. Už šias medžiagas apmokama pagal pateiktas pirkimo sąskaitas faktūras);

2.2.10. kiti elektriko darbai;

2.2.11. esant būtinybei, elektrikas į konkretų PKP privalo atvykti kaip įmanoma greičiau, o esant avarijai – nedelsiant, gavus Užsakovo atstovo pranešimą, bet ne vėliau kaip per 2 val.

2.3. Vandentiekio, kanalizacijos, šildymo sistemų priežiūros ir avarijų šalinimo darbai:

2.3.1. į avarijos vietą atvykti nedelsiant, gavus Užsakovo atstovo pranešimą, bet ne vėliau kaip per 2 val.;

2.3.2. kriauklių ir unitazų kanalizacijos vamzdžių valymas;

2.3.3. kriauklių ir unitazų, nuleidimo bakelių mechanizmų pakeitimas (medžiagas teikia Užsakovas. Esant skubiam reikalui medžiagas teikia Teikėjas, prieš tai raštiškai suderinęs su PKP administratoriumi. Už šias medžiagas apmokama pagal pateiktas pirkimo sąskaitas faktūras);

2.3.4. patalpose įrengtų šildymo sistemų remontas;

2.3.5. vandentiekio vamzdžių, sklendžių, sujungimo movų remontas ar keitimas;

2.3.6. kiti santechniko ir suvirintojo elektra ir dujomis darbai.

2.4. Metalų suvirinimo darbai. Medžiagas pateikia paslaugos Teikėjas.

2.5. Paslaugų Teikėjo darbuotojai privalo dėvėti švarius ir tvarkingus darbo drabužius su įmonės (firmos) logotipais (skiriamaisiais ženklais).

2.6. Užsakovas turi teisę bet kuriuo metu tikrinti Paslaugų teikimo eigą ir kokybę.

**3. PKP UŽSAKOVO TURIMA TECHNIKA**

3.2. Užsakovo įranga, naudojama **Medininkų PKP** priežiūrai:

* krūmapjovė *Husqvarna 345 Rx*;
* sniego valytuvas *Husqvarna ST 276EP*;
* vejapjovė *Stihl*;
* lapų pūstuvas *Mac GBV 345*;
* vejapjovė *Rider 216 AWD*;
* vejapjovė *Wolf Garten Ambition*;
* mini krautuvas *Locust 753* su priedais (kelio dangos šlavimui, sniego valymui ir kt.).

3.1. Užsakovo įranga, naudojama **Lavoriškių PKP** priežiūrai:

* sniego pūstuvas *Husqvarna 1130 STE*;
* krūmapjovė *Husqvarna 345 Rx*;
* savaeigė vejapjovė *MA.RI.NA GT 56 SB*;
* šlavimo mašina *Stolzenberg TANDEM KSV 910*;
* traktorius *Husqvarna CTH 171*.
* traktorius *Husqvarna TC139T.*

3.3.Užsakovo įranga, naudojama **Šalčininkų PKP** priežiūrai:

* sniego valytuvas *Zmonday 1101Q*;
* krūmapjovė *Oleo Mac 755 Master*;
* traktoriukas *Husqvarna CTH 150 Twin*;
* savaeigė vejapjovė *Wolf Garten Ambition*;
* šlavimo mašina *Dulevo 1100BS*.

**4. OBJEKTŲ, KURIUOSE TEIKIAMOS PASLAUGOS, ADRESAI**

|  |  |  |
| --- | --- | --- |
| **Eil. Nr.** | **Pavadinimas** | **Adresas** |
| 1. | Medininkų PKP | Pasieniečių g. 26, Medininkų k., Medininkų sen., Vilniaus r. sav. |
| 2. | Lavoriškių PKP | Mačiuliškių k. 7, Lavoriškių sen., Vilniaus r. sav. |
| 3. | Šalčininkų PKP | Pamūrinės k., Gerviškių sen., Šalčininkų r. sav. |

|  |  |
| --- | --- |
| **TEIKĖJO ATSTOVAS**  Direktorius  Rimas Lenkauskas | **UŽSAKOVO ATSTOVAS**  Direktorius  Mindaugas Zobiela |

### Pasienio kontrolės punktų patalpų valymo

### ir jų teritorijų priežiūros paslaugų teikimo

### sutarties Nr. 4-69 , pasirašytos

### 2019 m. spalio 22 d.,

2 priedas

**PASLAUGŲ IR PREKIŲ ĮKAINIAI MEDININKŲ PKP**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil.Nr.** | **Paslaugų pavadinimas** | | **Mato vnt.** | **Vieneto kaina**  **EUR be PVM** | **Preliminarios vieno mėn. paslaugų apimtys** | **Vieno mėnesio paslaugų kaina EUR** | |
| **Be PVM** | **Su 21 proc. PVM** |
| 1. | Asfaltuotos dangos mechanizuotas šlavimas | | 100m2 |  | 610,04 |  |  |
| 2. | Mechanizuotas sniego valymas | | 100m2 |  | 610,04 |  |  |
| 3. | Mechanizuotas barstymas Teikėjo pateiktomis ledo – sniego tirpinimo medžiagomis (veikimo temperatūra iki minus 20oC) | | 100m2 |  | 610,04 |  |  |
| 4. | Mechanizuotas sniego išvežimas | | m3 |  | 100,0 |  |  |
| 5. | Smėlio – druskos mišinys | | kg |  | 100,0 |  |  |
| 6. | Techninė druska | | kg |  | 100,0 |  |  |
| 7. | Elektriko paslaugos | | val. |  | 8 |  |  |
| 8. | Pagalbinio darbininko paslaugos (dirba 7 d. per savaitę po 8 val.) | | Darbuotojų skaičius mėn. |  | 3 |  |  |
| 9. | Pagalbinio darbininko paslaugos | | val. |  | 20 |  |  |
| 10. | Patalpų valymas Teikėjo priemonėmis (dirba 7 d. per savaitę po 8 val.) | | Darbuotojų skaičius  mėn. |  | 3 |  |  |
| 11. | Medžių ir krūmų genėjimas | | val. |  | 5 |  |  |
| 12. | Patalpų valymas Teikėjo priemonėmis | | m2 |  | 1053,00 |  |  |
| 13. | Vandentiekio, kanalizacijos, šildymo sistemų remontas | | val. |  | 10 |  |  |
| 14. | Teleskopinio bokštelio paslaugos | | val. |  | 5 |  |  |
| 15. | Asenizacijos mašinos paslaugos | | val. |  | 2 |  |  |
| 16. | Metalų suvirinimo paslaugos | | val. |  | 2 |  |  |
| 17. | Purvą sugeriančių kilimėlių keitimas | maži (85x150) | vnt./  mėn. |  | 5 |  |  |
| dideli (115x200) | vnt./  mėn. |  | 5 |  |  |

Už tinkamą Paslaugų teikimą **Medininkų PKP** atsakingi Teikėjo įgalioti asmenys (nurodomi betarpiškai Paslaugas teiksiantys):

1. už Paslaugų teikimo koordinavimą, užtikrinant nuolatinę Paslaugų kokybės kontrolę atsakingas

(nurodomos pareigos, vardas ir pavardė, kontaktiniai duomenys), kuris Sutarties vykdymo metu gali būti keičiamas tik iš anksto raštu suderinus su Užsakovu.

2. Teikėjo (Konkurso sąlygų 30.5 punkto kvalifikacijos reikalavimą atitinkantis) specialistas – patalpose įrengtų šildymo sistemų remontininkas, santechnikas, suvirintojas elektra ir dujomis , elektrikas, suvirintojas, santechnikas,  (nurodomos pareigos, vardas ir pavardė, kontaktiniai duomenys), kuris Sutarties vykdymo metu gali būti keičiamas Teikėjo sąskaita tik iš anksto suderinus su Užsakovu – naujai skiriamo specialisto kvalifikacija turi atitikti Konkurso sąlygų 30.5 punkte nustatytus kvalifikacijos reikalavimus.

|  |  |
| --- | --- |
| **TEIKĖJO ATSTOVAS**  Direktorius  Rimas Lenkauskas | **UŽSAKOVO ATSTOVAS**  Direktorius  Mindaugas Zobiela |

### Pasienio kontrolės punktų patalpų valymo

### ir jų teritorijų priežiūros paslaugų teikimo

### sutarties Nr. 4-69, pasirašytos

### 2019 m. spalio 22d.,

3 priedas

**PASLAUGŲ IR PREKIŲ ĮKAINIAI LAVORIŠKIŲ PKP**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil.Nr.** | **Paslaugų pavadinimas** | | **Mato vnt.** | **Vieneto kaina**  **EUR be PVM** | **Preliminarios vieno mėn. paslaugų apimtys** | **Vieno mėnesio paslaugų kaina EUR** | |
| **Be PVM** | **Su 21 proc. PVM** |
| 1. | Asfaltuotos dangos mechanizuotas šlavimas | | 100m2 |  | 250,00 |  |  |
| 2. | Mechanizuotas sniego valymas | | 100m2 |  | 250,00 |  |  |
| 3. | Mechanizuotas barstymas Teikėjo pateiktomis ledo – sniego tirpinimo medžiagomis (veikimo temperatūra iki minus 20oC) | | 100m2 |  | 250,00 |  |  |
| 4. | Sniego valymas nuo stogų | | m2 |  | 2000,0 |  |  |
| 5. | Mechanizuotas sniego išvežimas | | m3 |  | 100,0 |  |  |
| 6. | Smėlio – druskos mišinys | | kg |  | 100,0 |  |  |
| 7. | Techninė druska | | kg |  | 100,0 |  |  |
| 8. | Elektriko paslaugos | | val. |  | 8 |  |  |
| 9. | Pagalbinio darbininko paslaugos (dirba 7 d. per savaitę po 8 val.) | | Darbuotojų skaičius mėn. |  | 2 |  |  |
| 10. | Pagalbinio darbininko paslaugos | | val. |  | 20 |  |  |
| 11. | Patalpų valymas Teikėjo priemonėmis (dirba 7 d. per savaitę po 8 val.) | | Darbuotojų skaičius  mėn. |  | 1,5 |  |  |
| 12. | Medžių ir krūmų genėjimas | | val. |  | 5 |  |  |
| 13. | Patalpų valymas Teikėjo priemonėmis | | m2 |  | 761,2 |  |  |
| 14. | Vandentiekio, kanalizacijos, šildymo sistemų remontas | | val. |  | 10 |  |  |
| 15. | Teleskopinio bokštelio paslaugos | | val. |  | 5 |  |  |
| 16. | Asenizacijos mašinos paslaugos | | val. |  | 1 |  |  |
| 17. | Metalų suvirinimo paslaugos | | val. |  | 2 |  |  |
| 18. | Purvą sugeriančių kilimėlių keitimas | maži (85x150) | vnt./  mėn. |  | 7 |  |  |
| dideli (115x200) | vnt./mėn. |  | 7 |  |  |

***Pastaba.*** *Pagalbinis darbininkas Rakų PKP dirba tris dienas per savaitę (penktadienį, šeštadienį ir sekmadienį) nepertraukiamai nuo 8.00 iki 12.00 val. – po 4 darbo valandas*

Už tinkamą Paslaugų teikimą **Lavoriškių PKP** atsakingi Teikėjo įgalioti asmenys (nurodomi betarpiškai Paslaugas teiksiantys):

1. už Paslaugų teikimo koordinavimą, užtikrinant nuolatinę Paslaugų kokybės kontrolę atsakingas (nurodomos pareigos, vardas

pavardė, kontaktiniai duomenys), kuris Sutarties vykdymo metu gali būti keičiamas tik iš anksto raštu suderinus su Užsakovu.

2. Teikėjo (Konkurso sąlygų 30.5 punkto kvalifikacijos reikalavimą atitinkantis) specialistas – patalpose įrengtų šildymo sistemų remontininkas, santechnikas, suvirintojas elektra ir dujomis , santechnikas tel. nr.  (nurodomos pareigos, vardas ir pavardė, kontaktiniai duomenys), kuris Sutarties vykdymo metu gali būti keičiamas Teikėjo sąskaita tik iš anksto suderinus su Užsakovu – naujai skiriamo specialisto kvalifikacija turi atitikti Konkurso sąlygų 30.5 punkte nustatytus kvalifikacijos reikalavimus.

|  |  |
| --- | --- |
| **TEIKĖJO ATSTOVAS**  Direktorius  Rimas Lenkauskas | **UŽSAKOVO ATSTOVAS**  Direktorius  Mindaugas Zobiela |

Pasienio kontrolės punktų patalpų valymo

ir jų teritorijų priežiūros paslaugų teikimo

sutarties Nr. 4-69 , pasirašytos

2019 m. spalio 22 d.,

4 priedas

**PASLAUGŲ IR PREKIŲ ĮKAINIAI ŠALČININKŲ PKP**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil.Nr.** | **Paslaugų pavadinimas** | | **Mato vnt.** | **Vieneto kaina**  **EUR be PVM** | **Preliminarios vieno mėn. paslaugų apimtys** | **Vieno mėnesio paslaugų kaina EUR** | |
| **Be PVM** | **Su 21 proc. PVM** |
| 1. | Asfaltuotos dangos mechanizuotas šlavimas | | 100m2 |  | 200,00 |  |  |
| 2. | Mechanizuotas sniego valymas | | 100m2 |  | 200,00 |  |  |
| 3. | Mechanizuotas barstymas Teikėjo pateiktomis ledo – sniego tirpinimo medžiagomis (veikimo temperatūra iki minus 20oC) | | 100m2 |  | 200,00 |  |  |
| 4. | Sniego valymas nuo stogų | | m2 |  | 1600,0 |  |  |
| 5. | Mechanizuotas sniego išvežimas | | m3 |  | 100,0 |  |  |
| 6. | Smėlio – druskos mišinys | | kg |  | 100,0 |  |  |
| 7. | Techninė druska | | kg |  | 100,0 |  |  |
| 8. | Elektriko paslaugos | | val. |  | 8 |  |  |
| 9. | Pagalbinio darbininko paslaugos (dirba 7 d. per savaitę po 8 val.) | | Darbuotojų skaičius mėn. |  | 2 |  |  |
| 10. | Pagalbinio darbininko paslaugos | | val. |  | 20 |  |  |
| 12. | Patalpų valymas Teikėjo priemonėmis (dirba 7 d. per savaitę po 8 val.) | | Darbuotojų skaičius  mėn. |  | 1 |  |  |
| 13. | Medžių ir krūmų genėjimas | | val. |  | 5 |  |  |
| 14. | Patalpų valymas Teikėjo priemonėmis | | m2 |  | 853,2 |  |  |
| 15. | Vandentiekio, kanalizacijos, šildymo sistemų remontas | | val. |  | 10 |  |  |
| 16. | Teleskopinio bokštelio paslaugos | | val. |  | 5 |  |  |
| 17. | Asenizacijos mašinos paslaugos | | val. |  | 1 |  |  |
| 18. | Metalų suvirinimo paslaugos | | val. |  | 2 |  |  |
| 19. | Purvą sugeriančių kilimėlių keitimas | maži (85x150) | vnt./  mėn. |  |  |  |  |
| dideli (115x200) | vnt./  mėn. |  | 6 |  |  |

Už tinkamą Paslaugų teikimą **Šalčininkų PKP** atsakingi Teikėjo įgalioti asmenys (nurodomi betarpiškai Paslaugas teiksiantys):

1. už Paslaugų teikimo koordinavimą, užtikrinant nuolatinę Paslaugų kokybės kontrolę atsakingas (pareigos, vardas, pavardė, tel., el. paštas).

(nurodomos pareigos, vardas ir pavardė, kontaktiniai duomenys), kuris Sutarties vykdymo metu gali būti keičiamas tik iš anksto raštu suderinus su Užsakovu.

2. Teikėjo (Konkurso sąlygų 30.5 punkto kvalifikacijos reikalavimą atitinkantis) specialistas – patalpose įrengtų šildymo sistemų remontininkas, santechnikas, suvirintojas elektra ir dujomis elektrikas, suvirintojas elektra ir dujomis , santechnikas (nurodomos pareigos, vardas ir pavardė, kontaktiniai duomenys), kuris Sutarties vykdymo metu gali būti keičiamas Teikėjo sąskaita tik iš anksto suderinus su Užsakovu – naujai skiriamo specialisto kvalifikacija turi atitikti Konkurso sąlygų 30.5 punkte nustatytus kvalifikacijos reikalavimus.

|  |  |
| --- | --- |
| **TEIKĖJO ATSTOVAS**  Direktorius  Rimas Lenkauskas | **UŽSAKOVO ATSTOVAS**  Direktorius  Mindaugas Zobiela |

Pasienio kontrolės punktų patalpų valymo

ir jų teritorijų priežiūros paslaugų teikimo

sutarties Nr. 4-69, pasirašytos

2019 m. spalio 22 d.,

### 5 priedas. Atliktų darbų akto forma.

**ATLIKTŲ DARBŲ AKTAS**

20 m. \_\_\_\_\_\_\_\_\_\_\_\_\_ mėn. \_\_\_\_ d.

Užsakovas: **Pasienio kontrolės punktų direkcija prie Susisiekimo ministerijos**

Pasienio kontrolės punktas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gedimo aprašymas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Eil. Nr. | Atlikti darbai | Mato vnt. | Kiekis |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| Eil. Nr. | Sunaudoti įrengimai ir medžiagos | Mato vnt. | Kiekis |
|  |  |  |  |
|  |  |  |  |
|  |  |  |  |
|  |  |  |  |

Darbo valandų skaičius:\_\_\_\_\_\_\_\_

Darbus atliko: Darbus priėmė:

\_\_\_\_\_\_\_

(vykdytojo pareigos, vardas, pavardė, parašas) (PKPD darbuotojo pareigos, vardas, pavardė, parašas)

|  |  |
| --- | --- |
| **TEIKĖJO ATSTOVAS**  Direktorius  Rimas Lenkauskas | **UŽSAKOVO ATSTOVAS**  Direktorius  Mindaugas Zobiela |